Ericu950/Stoicheia-meter-silver huggingface dataset:
τί γὰρ μάθημα κάλλιον ἢ τοῦ ὄντως ὄντος θεοῦ 0 1 ;
τετάρτους δὲ καὶ πέμπτους ἐλαύνει πρὸς μὲν τὸ αὐτὸ τέλος ἐπειγομένους , οὐ μὴν ἀπὸ τῶν αὐτῶν βουλευμάτων ·
ἀμφότεροι γὰρ ζηλωταὶ μεγάλου κακοῦ , φιλαυτίας , ὄντες ὥσπερ τινὰ κοινὴν οὐσίαν διενείμαντο τὴν ὅλην ψυχὴν ἐκ λογικοῦ καὶ ἀλόγου μέρους συνεστῶσαν 0 ·
καὶ οἱ μὲν τὸ λογικόν , ὃ δὴ νοῦς ἐστι , διεκληρώσαντο , οἱ δὲ τὸ ἄλογον , ὅπερ εἰς τὰς αἰσθήσεις τέμνεται 0 .
οἱ μὲν οὖν τοῦ νοῦ προστάται τὴν ἡγεμονίαν καὶ βασιλείαν τῶν ἀνθρωπείων πραγμάτων ἀνάπτουσιν αὐτῷ καί φασιν ἱκανὸν εἶναι καὶ τὰ παρεληλυθότα μνήμῃ διασῴζειν καὶ τῶν παρόντων ἐρρωμένως ἀντιλαμβάνεσθαι καὶ τὰ μέλλοντα εἰκότι στοχασμῷ φαντασιοῦσθαί τε καὶ λογίζεσθαι .
οὗτος γάρ ἐστιν ὁ γῆν τὴν βαθύγειον καὶ ἀρετῶσαν τῆς ὀρεινῆς καὶ πεδιάδος κατασπείρας καὶ καταφυτεύσας καὶ τὴν βιωφελεστάτην γεωργίαν εὑρών ·
οὗτος ὁ ναῦν κατασκευάσας καὶ τὴν χέρσου φύσιν ἐπινοίαις παντὸς λόγου κρείττοσι πλωτὴν ἀπεργασάμενος καὶ ὁδοὺς ἐν θαλάττῃ πολυσχιδεῖς ἄχρι λιμένων τῶν κατὰ πόλεις καὶ ὑποδρόμων λεωφόρους ἀνατεμὼν καὶ γνωρίσας ἠπειρώτας νησιώτας οὐκ ἄν ποτ εἰς ἑαυτοὺς ἐλθόντας , εἰ μὴ σκάφος ἐναυπηγήθη ·
οὗτος ὁ καὶ τῶν βαναύσων καὶ τῶν γλαφυρωτέρων τεχνῶν λεγομένων εὑρετής 0 ·
οὗτος γράμματα καὶ ἀριθμοὺς καὶ μουσικὴν καὶ τὴν ἐγκύκλιον ἅπασαν παιδείαν ἐπενόησε καὶ συνηύξησε καὶ πρὸς τὸ τέλος ἤγαγεν ·
οὗτος καὶ τὸ μέγιστον ἀγαθόν , φιλοσοφίαν , ἐγέννησε καὶ δι ἑκάστου τῶν μερῶν αὐτῆς ὠφέλησε τὸν ἀνθρώπινον βίον , διὰ μὲν τοῦ λογικοῦ πρὸς ἀνεξαπάτητον ἑρμηνείαν , διὰ δὲ τοῦ ἠθικοῦ πρὸς τὴν τῶν τρόπων ἐπανόρθωσιν , διὰ δὲ τοῦ φυσικοῦ πρὸς ἐπιστήμην οὐρανοῦ τε καὶ κόσμου 0 1 2 .
καὶ ἄλλα μέντοι παμπληθῆ λέγουσιν ἐγκώμια νοῦ συμφορήσαντές τε καὶ ἀγείραντες ἔχοντα τὴν ἀναφορὰν ἐπὶ τὰ λεχθέντα ἤδη , περὶ ὧν οὐ καιρὸς ἐνοχλεῖν 0 .
οἱ δὲ τῶν αἰσθήσεων προστάται τὸν ἔπαινον αὐτῶν εὖ μάλα σεμνοποιοῦσι διανέμοντες τῷ λόγῳ τὰς ἀπ αὐτῶν ἐγγινομένας χρείας καί φασιν , ὅτι δύο μὲν αἴτια τοῦ ζῆν ἐστιν , ὄσφρησις καὶ γεῦσις , δύο δὲ τοῦ καλῶς ζῆν , ὅρασις καὶ ἀκοή .
διὰ μὲν οὖν γεύσεως αἱ τῶν σιτίων τροφαὶ παραπέμπονται , διὰ δὲ μυκτήρων ὁ ἀήρ , οὗ πᾶν ζῷον ἐξήρτηται 0 ·
τροφὴ δ ἐστὶ καὶ οὗτος ἡ συνεχὴς καὶ ἀδιάστατος , ὃς οὐκ ἐγρηγορότας μόνον ἀλλὰ καὶ κοιμωμένους διατρέφει τε καὶ διασῴζει ·
εἰ γὰρ κ ἂν βραχύτατον ὁ τῆς ἀναπνοῆς δίαυλος ἐπισχεθείη κατὰ τὴν τοῦ πεφυκότος ἔξωθεν ἐποχετεύεσθαι πνεύματος ἀποκοπήν , θάνατος ἀπαραίτητος ἐξ ἀνάγκης ἐπακολουθήσει .
τῶν γε μὴν φιλοσόφων αἰσθήσεων , δι ὧν περιγίνεται τὸ εὖ ζῆν , ὅρασις μὲν φῶς τὸ κάλλιστον ἐν τοῖς οὖσιν ὁρᾷ , ὁρᾷ δὲ διὰ φωτὸς τ ἄλλα πάντα , ἥλιον , σελήνην , ἀστέρας , οὐρανόν , γῆν , θάλατταν , φυτῶν καὶ ζῴων ἀμυθήτους διαφοράς , καὶ συνόλως πάντα σώματα καὶ σχήματα καὶ χρώματα καὶ μεγέθη , ὧν ἡ θέα περιττὴν φρόνησιν ἐξειργάσατο καὶ πολὺν ἵμερον ἐπιστήμης ἐγέννησε .
παρέχεται δὲ καὶ ἄνευ τούτων ὠφελείας ὅρασις ἡμῖν τὰς μεγίστας , εἴς τε τὴν οἰκείων καὶ ἀλλοτρίων καὶ φίλων καὶ ἐχθρῶν διάκρισιν καὶ βλαβερῶν μὲν φυγήν , αἵρεσιν δὲ τῶν ἐπ ὠφελείᾳ .
γέγονε μὲν οὖν καὶ τῶν ἄλλων ἕκαστον τοῦ σώματος μερῶν πρὸς ἁρμοττούσας χρείας καὶ σφόδρα ἀναγκαίας , ὡς βάσεις μὲν πρὸς περίπατον καὶ δρόμον καὶ τ ἄλλα ὅσα διὰ σκελῶν ἐνεργεῖται , χεῖρες δὲ πρὸς τὸ πρᾶξαί τι καὶ δοῦναι καὶ λαβεῖν 0 1 ·
ὀφθαλμοὶ δὲ ὡσπερεί τι κοινὸν ἀγαθὸν τὴν τοῦ δύνασθαι κατορθοῦν αἰτίαν καὶ τούτοις καὶ τοῖς ἄλλοις ἅπασι παρέχουσιν 0 .
ἀψευδέστατοι δ οἱ πεπηρωμένοι μάρτυρες , οἳ μή τε χερσὶ μή τε ποσὶ δύνανται χρῆσθαι κατὰ τὸ βέλτιον τὴν πρόσρησιν ἐπαληθεύοντες , ἣν οὐκ ἐπ ὀνείδει μᾶλλον ἢ οἴκτῳ θέσθαι φασὶ τοὺς πρότερον ἀδυνάτους ὀνομάσαντας 0 ·
ἅμα γὰρ τῇ τῶν ὀμμάτων φθορᾷ καὶ αἱ τοῦ σώματος δυνάμεις οὐχ ὑποσκελίζονται μόνον ἀλλὰ καὶ φθείρονται .
θαυμασιώτατον δὲ καὶ ἀκοὴ χρῆμα , δι ἧς μέλη καὶ μέτρα καὶ ῥυθμοί , ἔτι δὲ ἁρμονίαι καὶ συμφωνίαι καὶ τῶν γενῶν καὶ συστημάτων αἱ μεταβολαὶ καὶ πάνθ ὅσα κατὰ μουσικὴν ἐπικρίνεται , καὶ λόγων  τε  τῶν κατὰ διεξόδους  καὶ  παμπληθεῖς ἰδέαι δικανικῶν συμβουλευτικῶν ἐγκωμιαστικῶν , ἔτι δὲ τῶν ἐν ἱστορίαις καὶ διαλόγοις καὶ τῶν ἐν ὁμιλίαις ἀναγκαίαις περὶ τῶν ἐν βίῳ πραγμάτων πρὸς τοὺς ἀεὶ πλησιάζοντας 0 1 2 ·
συνόλως γὰρ διὰ φωνῆς διττὴν ἐχούσης δύναμιν , εἴς τε τὸ λέγειν καὶ τὸ ᾄδειν , ἑκάτερα ταῦτα διακρίνει πρὸς ὠφέλειαν ψυχῆς ·
ᾠδὴ γὰρ καὶ λόγος ὑγιεινὰ καὶ σωτήρια φάρμακα , ἡ μὲν τὰ πάθη κατεπᾴδουσα καὶ τὸ ἄρρυθμον ἐν ἡμῖν ῥυθμοῖς , τὸ δ ἐκμελὲς μέλεσι , τὸ δ ἄμετρον μέτροις ἐπιστομίζουσα  ποικίλον δ ἐστὶ καὶ παντοδαπὸν ἕκαστον , ὡς μουσικοὶ καὶ ποιηταὶ μαρτυροῦσιν , οἷς πιστεύειν ἀναγκαῖον ἐπιτήδευμα τοῖς εὖ πεπαιδευμένοις  , ὁ δὲ λόγος ἐπέχων καὶ ἀνακόπτων τὰς ἐπὶ κακίαν ὁρμὰς καὶ τοὺς κεκρατημένους ἀφροσύναις καὶ ἀηδίαις ἐκνοσηλεύων , μαλακώτερον μὲν τοὺς ὑπείκοντας , σφοδρότερον δὲ τοὺς ἀφηνιάζοντας , αἴτιος γίνεται τῶν μεγίστων ὠφελειῶν 0 1 2 .
τοιαῦτα συνείροντες οἵ τε τοῦ νοῦ θιασῶται καὶ οἱ τῶν αἰσθήσεων οἱ μὲν ἐκεῖνον οἱ δὲ ταύτας θεοπλαστοῦσιν ὑπὸ φιλαυτίας ἐκλαθόμενοι τοῦ πρὸς ἀλήθειαν ὄντος θεοῦ 0 .
διὸ πάντας εἰκότως ἀπήλασεν ἱεροῦ συλλόγου , τούς τε τὰς ἰδέας ἀναιροῦντας , „ θλαδίας “ ὑπειπών , καὶ τοὺς κατὰ τὸ παντελὲς ἀθέους , οἷς ὄνομα οἰκεῖον τὸ „ ἀποκόπων “ ἔθετο , καὶ τοὺς ἐξ ἐναντίας εἰσηγητὰς θεογονίας , οὓς ἐκάλεσεν „ ἐκ πόρνης “ , καὶ ἐπὶ πᾶσι τοὺς φιλαύτους , ὧν οἱ μὲν τὸν λογισμόν , οἱ δ ἑκάστην τῶν αἰσθήσεων ἐξεθείωσαν 0 ·
ἐπείγονται γὰρ πάντες οὗτοι πρὸς τὸ αὐτὸ τέλος , εἰ καὶ ἀπὸ διαφερόντων ἄγονται βουλευμάτων , τὸν ἕνα καὶ ὄντως ὄντα θεὸν παρησυχάζοντες .
ἀλλ  ἡμεῖς γε οἱ φοιτηταὶ καὶ γνώριμοι τοῦ προφήτου Μωυσέως τὴν τοῦ ὄντος ζήτησιν οὐ μεθησόμεθα , τὴν ἐπιστήμην αὐτοῦ τέλος εὐδαιμονίας εἶναι νομίζοντες καὶ ζωὴν μακραίωνα , καθὰ καὶ ὁ νόμος φησὶ τοὺς προσκειμένους τῷ θεῷ ζῆν ἅπαντας  Deut .
4 , 4  , δόγμα τιθεὶς ἀναγκαῖον καὶ φιλόσοφον ·
ὄντως γὰρ οἱ μὲν ἄθεοι τὰς ψυχὰς τεθνᾶσιν , οἱ δὲ τὴν παρὰ τῷ ὄντι θεῷ τεταγμένοι τάξιν ἀθάνατον βίον ζῶσιν .
ἐν μὲν τῇ πρὸ ταύτης συντάξει δύο κεφάλαια ἠκρίβωται τῶν δέκα , τό τε περὶ τοῦ μὴ νομίζειν θεοὺς αὐτοκρατεῖς ἑτέρους καὶ τὸ περὶ τοῦ μηδὲν θεοπλαστεῖν χειρόκμητον ·
εἴρηται δὲ καὶ τὰ ἑκατέρῳ τῶν κατὰ μέρος διατεταγμένων ἁρμόττοντα νόμιμα .
νυνὶ δὲ περὶ τριῶν τῶν κατὰ στοῖχον ἑξῆς διαλεξώμεθα πάλιν ἐφαρμόττοντες τὰ προσήκοντα τῶν ἐν εἴδει .
πρῶτον δ ἐστὶ τῶν τριῶν τὸ μὴ θεοῦ ὄνομα λαμβάνειν ἐπὶ ματαίῳ .
ὁ γὰρ τοῦ σπουδαίου , φησί , λόγος ὅρκος ἔστω , βέβαιος , ἀκλινής , ἀψευδέστατος , ἐρηρεισμένος ἀληθείᾳ .
κ ἂν εἰ ὀμνύναι μέντοι βιάζοιντο αἱ χρεῖαι , πατρὸς ἢ μητρὸς ζώντων μὲν ὑγείαν καὶ εὐετηρίαν , τετελευτηκότων δὲ τὴν μνήμην ὅρκον ποιητέον ·
ἀπεικονίσματα γὰρ οὗτοί γε καὶ μιμήματα θείας δυνάμεώς εἰσι , τοὺς μὴ ὄντας εἰς τὸ εἶναι παραγαγόντες .
ἀναγέγραπταί τις ἐν τοῖς νόμοις τῶν ἀρχηγετῶν καὶ ἐπὶ σοφίᾳ μάλιστα θαυμασθέντων ὀμνὺς „ κατὰ τοῦ φόβου τοῦ πατρός ”  Gen .
31 , 53  , ὑπὲρ ὠφελείας , οἶμαι , τῶν ἔπειτα καὶ διδαχῆς ἀναγκαίας , ἵνα τοὺς γονεῖς ὃν χρὴ τρόπον τιμῶσι στέργοντες ὡς εὐεργέτας καὶ εὐλαβούμενοι ὡς ὑπὸ φύσεως κατασταθέντας ἄρχοντας καὶ μὴ ῥᾳδίως ἐπιχειρῶσιν ὀνομάζειν θεόν 0 .
ἄξιον ἐπαινεῖν καὶ τούς , εἴ ποτε βιασθεῖεν ὀμνύναι , τῷ μέλλειν καὶ βραδύνειν καὶ ἀποκνεῖν ἐμποιοῦντας δέος οὐ μόνον τοῖς ὁρῶσιν ἀλλὰ καὶ τοῖς προκαλουμένοις εἰς τὸν ὅρκον 0 ·
εἰώθασι γὰρ ἀναφθεγξάμενοι τοσοῦτον μόνον „ νὴ τόν “ ἢ " μὰ τόν “ , μηδὲν προσπαραλαβόντες , ἐμφάσει τῆς ἀποκοπῆς τρανοῦν ὅρκον οὐ γενόμενον .
ἀλλὰ καὶ προσπαραλαβέτω τις , εἰ βούλεται , μὴ μέντοι τὸ ἀνωτάτω καὶ πρεσβύτατον εὐθὺς αἴτιον , ἀλλὰ γῆν , ἥλιον , ἀστέρας , οὐρανόν , τὸν σύμπαντα κόσμον ·
ἀξιολογώτατα γὰρ ταῦτα ἅτε καὶ πρεσβύτερα τῆς ἡμετέρας γενέσεως καὶ προσέτι ἀγήρω διαιωνιοῦντα τῇ τοῦ πεποιηκότος γνώμῃ 0 .
τοσαύτῃ δέ τινες εὐχερείᾳ καὶ ῥαθυμίᾳ χρῶνται , ὥστε τὰ ἐν γενέσει πάντα ταῦθ  ὑπερβάντες ἐπὶ τὸν ποιητὴν καὶ πατέρα τῶν ὅλων ἀνατρέχειν τῷ λόγῳ τολμῶσι , μὴ τόπους εἰ βέβηλοι ἢ ἱεροί , μὴ καιροὺς εἰ ἐπιτήδειοι , μὴ αὑτοὺς εἰ καθαροὶ σῶμα καὶ ψυχήν , μὴ τὰ πράγματα εἰ μεγάλα , μὴ τὰς χρείας εἰ ἀναγκαῖαι προεξετάσαντες , ἀλλά , τὸ λεγόμενον δὴ τοῦτο , „ ἀνίπτοις χερσὶ “ πάντα φύροντες , ὡς δέον , ἐπειδὴ γλῶτταν ἡ φύσις αὐτοῖς ἐδωρήσατο , λελυμένῃ χρῆσθαι καὶ ἀχαλινώτῳ πρὸς ἃ μὴ θέμις 0 1 2 ·
οὓς ἐχρῆν ὀργάνων τῷ καλλίστῳ , ᾧ φωνὴ καὶ λόγος τὰ βιωφελέστατα καὶ κοινωνίας αἴτια τετράνωται , πρὸς τιμὴν καὶ σεμνότητα καὶ εὐδαιμονισμὸν καταχρῆσθαι τοῦ πάντων αἰτίου .
νυνὶ δ ὑπὸ τῆς ἄγαν ἀσεβείας περὶ ὧν ἂν τύχῃ τὰς φρικωδεστάτας ὀνομάζουσι κλήσεις καὶ ἄλλα ἐπ  ἄλλοις ἐπιφέροντες ὀνόματα σωρηδὸν οὐκ ἐρυθριῶσι , νομίζοντες τῇ πυκνότητι καὶ τῷ συνεχεῖ τῶν ἐπαλλήλων ὅρκων οὗ διανοοῦνται περιέσεσθαι , λίαν ὄντες εὐήθεις ·
οὐ γὰρ πίστεως ἡ πολυορκία τεκμήριον ἀλλ ἀπιστίας ἐστὶ παρὰ τοῖς εὖ φρονοῦσιν .
ἐὰν δέ τις ἐκβιασθεὶς ὀμόσῃ περὶ παντὸς οὑτινοσοῦν , ὃ μὴ νόμος ἀπείρηκε , παντὶ σθένει καὶ μηχανῇ πάσῃ τὸν ὅρκον βεβαιούτω μηδὲν ἐμποδὼν τιθέμενος εἰς τὴν τοῦ γνωσθέντος τελείωσιν , καὶ μάλιστα ἐπειδὰν μὴ ὀργαὶ ἀτίθασοι ἢ λελυττηκότες ἔρωτες ἢ ἐπιθυμίαι ἀκάθεκτοι τὴν διάνοιαν ἐκμήνωσιν , ὡς ἀγνοῆσαι τὰ λεγόμενα καὶ πραττόμενα , λογισμῷ δὲ καὶ διανοίᾳ νηφούσῃ ποιῆται τὸν ὅρκον .
τί γὰρ ἄμεινον ἢ ἀψευδεῖν παρ ὅλον τὸν βίον καὶ ταῦτα μάρτυρι θεῷ χρώμενον 0 1 ;
ὅρκος γὰρ οὐδὲν ἄλλο ἢ μαρτυρία θεοῦ περὶ πράγματος ἀμφισβητουμένου 0 1 ·
θεὸν δὲ μὴ ἐπ ἀληθεῖ καλεῖν πάντων ἀνοσιώτατον 0 .
ὁ γὰρ τοῦτο ποιῶν μόνον οὐκ ἄντικρυς βοᾷ , κ ἂν ἡσυχάζειν δοκῇ · "
σοὶ χρῶμαι τοῦ ἀδικεῖν προκαλύμματι 0 ·
αἰδουμένῳ μοι τὸ δοκεῖν ἁμαρτάνειν συνέργησον , ἀντ ἐμοῦ πονηρευομένου τὴν αἰτίαν ὑπόστηθι ·
μέλει γάρ μοι πλημμελοῦντι μὴ φαύλῳ νομίζεσθαι ·
σὺ δὲ τῆς παρὰ τοῖς πολλοῖς δόξης ἀλογεῖς οὐδὲν εὐφημίας ἐπιστρεφόμενος 0 .
“ ἅπερ καὶ λέγειν καὶ ἐννοεῖσθαι ἀσεβέστατον 0 ·
ἀγανακτήσαι γὰρ ἂν οὐχ ὅτι θεὸς ὁ πάσης κακίας ἀμέτοχος , ἀλλὰ καὶ πατὴρ καὶ ὀθνεῖος ἄνθρωπος μὴ τελείως ἀρετῆς ἄγευστος , εἰ τοιαῦτα ἀκούοι 0 1 .
πάντας μὲν οὖν ὅρκους , ὡς ἔφην , βεβαιωτέον , ὅσοι περὶ καλῶν καὶ συμφερόντων γίνονται πρὸς ἐπανόρθωσιν ἰδίων ἢ κοινῶν πραγμάτων , φρονήσεως καὶ δικαιοσύνης καὶ ὁσιότητος ἡγουμένων  τούτοις ἐμφέρονται καὶ τῶν εὐχῶν αἱ νομιμώταται διὰ περιουσίαν ἀγαθῶν ἢ παρόντων ἢ προσδοκωμένων γινόμεναι  , τοὺς δ ἕνεκα τῶν ἐναντίων ἐπικυροῦν οὐκ εὐαγές 0 .
εἰσὶ γὰρ οἳ ὀμνύουσιν , ἐὰν τύχῃ , κλοπὰς καὶ ἱεροσυλίας ἢ φθορὰς καὶ μοιχείας ἢ τραύματα καὶ σφαγὰς ἤ τι τῶν ὁμοιοτρόπων κακῶν ἐργάσεσθαι , καὶ ἀνυπερθέτως αὐτὰ δρῶσι ποιούμενοι πρόφασιν τὸ εὐορκεῖν , ὡς οὐκ ἄμεινον καὶ θεῷ κεχαρισμένον μᾶλλον τῆς βεβαιώσεως τῶν ὅρκων τὸ μηδὲν ἀδικεῖν , ἐπεὶ δικαιοσύνη καὶ πᾶσα ἀρετὴ νόμος ἐστὶ πάτριος καὶ θεσμὸς ἀρχαῖος 0 ·
νόμοι δὲ καὶ θεσμοὶ τί ἕτερον ἢ φύσεως ἱεροὶ λόγοι τὸ βέβαιον καὶ τὸ πάγιον ἐξ αὑτῶν ἔχοντες , ὡς ὅρκων ἀδιαφορεῖν 0 1 2 ;
ἴστω δὴ πᾶς ἐνωμότως ἄδικα δρῶν , ὅτι εὐορκεῖ μὲν οὔ , τὸν δὲ πολλῆς φυλακῆς καὶ ἐπιμελείας ἄξιον ὅρκον ἀνατρέπει , ᾧ τὰ καλὰ καὶ δίκαια ἐπισφραγίζεται ·
προστίθησι γὰρ ὑπαίτια ὑπαιτίοις , ἐν οὐ δέοντι γινομένοις ὅρκοις , οὓς πολὺ βέλτιον ἦν ἡσυχάζεσθαι , πράξεις παρανόμους .
ἀπεχόμενος οὖν τοῦ ἀδικοπραγεῖν ποτνιάσθω τὸν θεόν , ἵνα μεταδῷ τῆς ἵλεω δυνάμεως αὐτῷ συγγνοὺς ἐφ οἷς ἀβουλίᾳ χρησάμενος ὤμοσε ·
διπλάσια γὰρ αἱρεῖσθαι κακά , δυνάμενον τὴν ἡμίσειαν αὐτῶν ἀποφορτίσασθαι , μανία καὶ φρενοβλάβεια δυσίατος 0 .
εἰσὶ δ οἳ τὴν φύσιν ἄμικτοι καὶ ἀκοινώνητοι δι ὑπερβολὴν μισανθρωπίας γεγονότες ἢ καὶ ὑπ ὀργῆς οἷα χαλεπῆς δεσποίνης ἐκβιασθέντες ὅρκῳ τὴν ἀγριότητα πιστοῦνται τῶν ἠθῶν , οἵτινες οὔ φασιν ὁμοτράπεζον ἢ ὁμωρόφιον ἕξειν τὸν δεῖνα ἢ τὸν δεῖνα ἢ πάλιν τῷ δεῖνι μὴ παρέξειν ὠφέλειάν τινα ἢ παρ ἐκείνου τι λήψεσθαι μέχρι τελευτῆς ·
ἔστι δ ὅτε καὶ μετὰ τὴν τελευτὴν τὸ ἀσύμβατον διαφυλάττουσιν οὐ δὲ νεκροῖς τοῖς σώμασιν ἐπιτρέποντες ἐν διαθήκαις τὰ νομιζόμενα παρασχεῖν .
οἷς παραινέσαιμι ἂν καθάπερ καὶ τοῖς προτέροις , εὐχαῖς καὶ θυσίαις ἐξευμενίζεσθαι τὸν θεόν , ἵνα εὕρωνταί τινα ψυχικῶν ἀρρωστημάτων θεραπείαν ἀναγκαίαν , ἃ μηδεὶς ἀνθρώπων ἱκανὸς ἰάσασθαι 0 .
ἕτεροι δ εἰσὶ κομπασταὶ τῶν ὑπ ἀλαζονείας φυσωμένων , οἳ λιμοδοξοῦντες οὐδενὶ τῶν εἰς τὴν ὠφελιμωτάτην ὀλιγοδεΐαν χρῆσθαι δικαιοῦσιν , ἀλλὰ κ ἂν προτρέπῃ τις ἕνεκα τοῦ τὸν ἀφηνιασμὸν τῶν ἐπιθυμιῶν ἀναχαιτίσαι , τὴν νουθεσίαν ὕβριν εἶναι νομίζουσι καὶ πρὸς τὸν ἁβροδίαιτον ὠθούμενοι βίον ἀλογοῦσι τῶν σωφρονιστῶν , γέλωτα καὶ χλεύην τιθέμενοι τὰς φρονήσεως καλὰς ὁμοῦ καὶ λυσιτελεστάτας ὑφηγήσεις .
εἰ δὲ δὴ καὶ τύχοι τις εἶναι περιουσία καὶ ἀφθονία τῶν περὶ τὸν βίον , ὅρκοις ἐπισφραγίζονται τὴν χρῆσιν καὶ ἀπόλαυσιν τῶν εἰς πολυτέλειαν ·
οἷον δή τι λέγω ·
πρῴην τις τῶν οὐκ ὀλίγα κεκτημένων ὑγρὸν καὶ διαρρέοντα βίον ἀσπασάμενος , ἐπειδὴ πρεσβύτης παρὼν συγγενὴς ἢ πατρικὸς ὥς γ οἶμαι φίλος ἐνουθέτει πρὸς τὸ σεμνότερον καὶ αὐστηρότερον τὴν δίαιταν παρακαλῶν μεταβαλεῖν , τὴν παραίνεσιν οὐ μετρίως δυσχεράνας ὤμοσεν ἀντιφιλονεικῶν , ἕως ἂν τὰς χορηγίας ἔχῃ καὶ παρασκευάς , μηδενὶ χρήσεσθαι τῶν εἰς εὐτέλειαν , μὴ κατὰ πόλιν , μὴ κατ  ἀγρούς , μὴ πλέων , μὴ πεζεύων , ἀλλ ἀεὶ καὶ πανταχοῦ τὸν πλοῦτον ἐπιδείξεσθαι .
πλούτου δὲ ταῦθ  , ὡς ἔοικεν , ἐπίδειξις οὐκ ἔστι μᾶλλον ἢ ἀλαζονείας καὶ ἀκρασίας 0 .
καίτοι τῶν ἐν ταῖς μεγάλαις ἡγεμονίαις οὐκ ὀλίγοι μέχρι νῦν εἰσιν οἳ παμπληθεῖς ἔχοντες παρασκευὰς καὶ χορηγίας ἀφθόνους , ὥσπερ ἐξ ἀενάου τινὸς πηγῆς πλούτου ῥέοντος αὐτοῖς ἀδιαστάτως , ὅμως ἐφ ἃ καὶ οἱ πένητες ἡμεῖς ἔστιν ὅτε τρέπονται , κεραμεᾶς κύλικας καὶ ὀβελίας ἄρτους καὶ ἐλαίας ἢ τυρὸν ἢ λάχανα προσόψημα , καὶ θέρους μὲν περίζωμα καὶ λεπτὴν ὀθόνην , χειμῶνος δὲ χλαῖναν ἀρραγῆ καὶ στιφρὰν καὶ τὰ πρὸς τὴν κοίτην ἔστιν ὅτε χαμαίστρωτα , πολλὰ χαίρειν φράσαντες κλίναις ἐλεφαντίναις ἢ χελώνης ἢ χρυσοῦ πεποιημέναις καὶ στρωμναῖς ἀνθοβαφέσι καὶ ἐσθῆσιν ἁλουργίσι καὶ πεμμάτων μελιπήκτων περιεργίαις καὶ τραπεζῶν πολυτελείαις .
αἴτιον δ οὐ μόνον , οἶμαι , τὸ φύσεως αὐτοὺς εὐμοίρου λαχεῖν , ἀλλὰ καὶ τὸ παιδείας ὀρθῆς ἐκ πρώτης ἡλικίας ἐφάψασθαι , ἥτις ἀνεδίδαξε πρὸ τῶν ἡγεμονικῶν τὰ ἀνθρώπινα τιμᾶν , ἥτις καὶ ἐνδιαιτωμένη τῇ ψυχῇ μόνον οὐ καθ ἑκάστην ἡμέραν ὑπομιμνῄσκει τῆς ἀνθρωπότητος ἀπὸ τῶν ὑψηλῶν καὶ ὑπερόγκων ἀντισπῶσα καὶ στέλλουσα καὶ τὸ ἄνισον ἰσότητι θεραπεύουσα 0 .
τοιγαροῦν τὰς πόλεις εὐθηνίας , εὐπορίας , εὐνομίας , εἰρήνης ἀναπεπλήκασιν , ἀγαθὸν μὲν οὐδὲν ὑπεξελόμενοι , πάντα δ ἀφειδῶς καὶ ἀταμιεύτως χαριζόμενοι .
τὰ μὲν δὴ τῶν εὐγενῶν καὶ ὡς ἀληθῶς ἡγεμόνων ἔργα ταῦτα καὶ τὰ τούτοις παραπλήσια 0 .
τὰ δὲ τῶν νεοπλούτων ἐκεῖνα πλάνῳ τινὶ τύχης εἰς πολυχρηματίαν περιηκόντων , οἳ τὸν ἀληθῆ καὶ βλέποντα πλοῦτον ἐξ ἀρετῶν τελείων συνεστῶτα καὶ τῶν κατ ἀρετὰς πράξεων οὐ δ ὄναρ ἴσασι , τῷ δὲ τυφλῷ προσέπταισαν , ἐφ οὗ σκηριπτόμενοι κατ ἀναγκαῖον τὴν ἄγουσαν ὁδὸν οὐχ ὁρῶντες εἰς ἀνοδίας ἐκτρέπονται , θαυμάζοντες τὰ μηδεμιᾶς ἄξια σπουδῆς καὶ τὰ φύσει τίμια γελῶντες ·
οἷς ὁ ἱερὸς λόγος ὅρκον ἐν οὐ δέοντι καιρῷ ποιουμένοις οὐ μετρίως ἐπιτιμᾷ καὶ ὀνειδίζει ·
δυσκάθαρτοι γὰρ καὶ δυσίατοι , ὡς μη δὲ παρὰ θεῷ τῷ τὴν φύσιν ἵλεῳ συγγνώμης ἀξιοῦσθαι 0 .
παρθένων δὲ καὶ γυναικῶν τὸ περὶ τὰς εὐχὰς αὐτοκρατὲς ἀφείλετο , τῶν μὲν παρθένων τοὺς πατέρας κυρίους , τῶν δὲ γυναικῶν τοὺς ἄνδρας ἐπιγνώμονας ἀποφήνας εἴς τε βεβαίωσιν τῶν ὅρκων καὶ λύσιν ·
αἱ μὲν γὰρ διὰ νεότητα δύναμιν ὅρκων οὐκ ἴσασιν , ὡς χρῄζειν τῶν ἐπικρινούντων , αἱ δὲ πολλάκις ὑπ εὐχερείας ὀμνύουσιν , ἃ μὴ τοῖς ἀνδράσι συνοίσει ·
διόπερ αὐτοῖς ἀνέθηκε τὴν ἐξουσίαν τοῦ τὰ ὀμοσθέντα φυλάττειν ἢ τ οὐναντίον 0 .
χῆραι δὲ μὴ ῥᾳδίως ὀμνύτωσαν  οὐ γὰρ ἔχουσι τοὺς παραιτητάς , οὔ τε ἄνδρας ὧν διεζεύχθησαν οὔ τε πατέρας ἀφ ὧν μετανέστησαν , ὅτε τὴν πρὸς γάμον ἀποικίαν ἐστέλλοντο  , ἐπειδὴ μένειν τοὺς τούτων ὅρκους ἀναγκαῖον ἐρημίᾳ τῶν κηδομένων βεβαιουμένους 0 .
ἐὰν δέ τις ἐπιορκοῦντά τινα εἰδὼς μὴ καταμηνύσῃ ἢ ἀπελέγξῃ φιλίᾳ ἢ αἰδοῖ ἢ φόβῳ διδοὺς πλέον ἢ εὐσεβείᾳ , τοῖς αὐτοῖς ἐπιτιμίοις ἔνοχος ἔστω 0 ·
διαφέρει γὰρ τοῦ ἀδικεῖν οὐδὲν τὸ συνεπιγράφεσθαι ἀδικοῦντι .
δίκαι δὲ κατ ἐπιόρκων αἱ μὲν ἀνάκεινται τῷ θεῷ , αἱ δὲ ἀνθρώποις , θεῷ μὲν αἱ ἀνωτάτω καὶ μέγισται  ἵλεως γὰρ οὐ γίνεται τοῖς οὕτως ἀσεβοῦσιν , ἀλλὰ μένειν εἰς ἀεὶ δυσκαθάρτους ἐᾷ , δικαίως , οἶμαι , καὶ προσηκόντως 0 1 ·
ὁ γὰρ ἀμελήσας τί δεινὸν εἰ ἀνταμεληθήσεται , οἷς δίδωσι τὰ ἴσα καρπούμενος 0 ;
αἱ δ ἀπ  ἀνθρώπων διάφοροι , θάνατος ἢ πληγαί , τῶν μὲν ἀμεινόνων καὶ περιττῶν εἰς εὐσέβειαν θανάτου δίκας βεβαιούντων , τῶν δὲ μαλακώτερον χρωμένων ὀργαῖς δημοσίᾳ μάστιγι τυπτόντων ἀναφανδὸν ἐν κοινῷ 0 1 ·
εἰσὶ δὲ καὶ πληγαὶ τοῖς μὴ δουλοπρεπέσιν οὐκ ἔλαττον δίκης θανάτου .
ταῦτα μὲν οὖν αἱ ῥηταὶ προστάξεις περιέχουσιν .
ἔστι δὲ καὶ ἀλληγορῆσαι τὰ περὶ τὸν τόπον ἔχοντα θεωρίαν τὴν διὰ συμβόλων .
εἰδέναι τοίνυν προσήκει ὅτι ὁ τῆς φύσεως ὀρθὸς λόγος πατρὸς ὁμοῦ καὶ ἀνδρὸς ἔχει δύναμιν , ἐπινοίαις διαφόροις ·
ἀνδρὸς μέν , ἐπειδὴ τὸν ἀρετῶν σπόρον ὥσπερ εἰς ἀγαθὴν ἄρουραν τὴν ψυχὴν καταβάλλεται , πατρὸς δ  ὅτι βουλὰς ἀγαθὰς καὶ πράξεις καλὰς καὶ σπουδαίας γεννᾶν πέφυκε καὶ γεννήσας ἐκτρέφει ποτίμοις δόγμασιν , ἃ παιδεία καὶ σοφία χορηγοῦσι 0 1 .
διάνοια δ ἀπεικάζεται τοτὲ μὲν παρθένῳ , τοτὲ δὲ γυναικὶ ἢ χηρευούσῃ ἢ ἀνδρὶ ἔτι ἡρμοσμένῃ 0 1 ·
παρθένος μὲν διάνοια ἁγνὴν καὶ ἀδιάφθορον διαφυλάττουσα ἑαυτὴν ἀπό τε ἡδονῶν καὶ ἐπιθυμιῶν , ἔτι δὲ καὶ λυπῶν καὶ φόβων , ἐπιβούλων παθῶν , ἧς τὴν προστασίαν ὁ γεννητὴς ἀνῆπται πατήρ 0 ·
τῆς δ ὡς γυναικὸς ἀστείῳ λόγῳ τῷ κατ ἀρετὴν συμβιούσης τὴν ἐπιμέλειαν ὁ αὐτὸς λόγος οὗτος ἐπαγγέλλεται σπείρων ἀνδρὸς τρόπον ἐννοίας ἀρίστας .
ἣ δ ἂν ἀπορφανισθῇ ψυχὴ καὶ γενεᾶς τῆς κατὰ τὴν φρόνησιν καὶ ἐπιγαμίας τῆς κατὰ τὸν ὀρθὸν λόγον , χηρεύουσα τῶν καλλίστων καὶ ἔρημος οὖσα σοφίας , ὑπαίτιον ἑλομένη ζωήν , ἔνοχος ἔστω οἷς ἔγνω καθ ἑαυτῆς , ἰατρὸν ἁμαρτημάτων οὐκ ἔχουσα οὔ θ ὡς ἄνδρα συμβιωτὴν οὔ θ ὡς πατέρα γεννητὴν τὸν κατὰ σοφίαν λόγον .
τῶν δὲ μὴ μόνον τὰς οὐσίας ἢ μέρη τούτων ἀλλὰ καὶ αὑτοὺς ἀνάθημα ποιησαμένων ἐν εὐχαῖς ὥρισε τιμάς , οὐ πρὸς κάλλος ἢ μέγεθος ἤ τι τῶν ὁμοιοτρόπων ἀπιδών , ἀλλὰ πρὸς ἀριθμὸν ἴσον , διακρίνας ἄνδρας αὐτὸ μόνον γυναικῶν καὶ νηπίους τελείων .
κελεύει γὰρ ἀπὸ μὲν εἰκοσαετίας ἄχρις ἑξηκονταετίας ἀνδρὸς εἶναι τιμὴν δραχμὰς διακοσίας νομίσματος ὁλαργύρου , γυναικὸς δὲ εἴκοσι πρὸς ταῖς ἑκατόν , ἀπὸ δὲ πενταετίας ἄχρις εἰκοσαετίας τοῦ μὲν ἄρρενος δραχμὰς ὀγδοήκοντα , τῆς δὲ θηλείας τεσσαράκοντα , ἀπὸ δὲ βρέφους εἰς πενταετίαν τοῦ μὲν ἄρρενος δραχμὰς εἴκοσι , τοῦ δὲ θήλεος δώδεκα , τῶν δ ὑπὲρ ἑξήκοντα ἔτη βεβιωκότων πρεσβυτῶν μὲν δραχμὰς ἑξήκοντα , πρεσβυτίδων δὲ τεσσαράκοντα 0 1 2 .
τὰ δ ἴσα καὶ ἐπ ἀρρένων καθ ἡλικίαν ἑκάστην καὶ ἐπὶ θηλειῶν ὁμοίως διετάξατο , τριῶν ἕνεκα τῶν ἀναγκαιοτάτων ·
ἑνὸς μὲν ὅτι ἴσον ἐστὶ καὶ ὅμοιον τὸ ἀξίωμα τῆς εὐχῆς , ἐάν τε ὑπὸ μεγάλου τινὸς ἐάν τε καὶ ὑπ εὐτελοῦς γίνηται 0 1 ·
δευτέρου δ ὅτι τοὺς εὐξαμένους ἁρμόττον οὐκ ἦν ταῖς τῶν ἀνδραπόδων ὑποβάλλεσθαι τύχαις  ἐκεῖνα γὰρ πρὸς τὰς τῶν σωμάτων εὐεξίας καὶ εὐμορφίας τιμᾶται ἢ τ οὐναντίον ἐπευωνίζεται  0 ·
τρίτου δ ὃ καὶ ἀναγκαιότατον , ὅτι παρὰ μὲν ἡμῖν ἀνισότης , ἰσότης δὲ παρὰ θεῷ τίμιον 0 1 2 .
ταῦτα μὲν ἐπ ἀνθρώπων , ἐπὶ δὲ κτηνῶν τάδε νομοθετεῖται 0 ·
ἐάν τις ἀφορίσῃ κτῆνος , εἰ μὲν εἴη καθαρὸν ἔκ τινος γένους τῶν τριῶν , ἅπερ εἰς θυσίαν ἀπενεμήθη , βοῦς ἢ πρόβατον ἢ αἴξ , ἐκεῖνο καταθυέτω μὴ ὑπαλλαττόμενος μή τε χεῖρον κρείττονος μή τ ἄμεινον χείρονος ·
οὐ γὰρ πολυσαρκίᾳ καὶ πιότητι ζῴων χαίρει ὁ θεός , ἀλλ ἀνυπαιτίῳ τοῦ εὐξαμένου διαθέσει ·
ἐὰν δὲ ὑπαλλάττηται , δύο ἀνθ ἑνὸς καθιερούτω , τό τε ἀρχαῖον καὶ τὸ ἀντ ἐκείνου .
ἐὰν δέ τις εὔξηταί τι τῶν μὴ καθαρῶν κτηνῶν , ἀγέτω πρὸς τὸν δοκιμώτατον τῶν ἱερέων ·
ὁ δὲ τιμάσθω μὴ ὑπερβάλλων τὴν ἀξίαν , προσεπιτιθεὶς τῆς τιμῆς καὶ τὸ πέμπτον , ἵν  , εἰ δέοι καθαρὸν ἀντὶ τούτου ζῷον ἱερουργεῖν , μηδὲν ὑστερίζοι τῆς ἀξίας τιμῆς , καὶ ἄλλως ὑπὲρ τοῦ δυσωπῆσαι τὸν εὐξάμενον , ὅτι τὴν εὐχὴν ἐποιήσατο οὐ συλλογισμῷ , τὸ μὴ καθαρὸν ζῷον ὥς γ οἶμαι τότε νομίσας εἶναι καθαρὸν πλάνῳ διανοίας , κεκρατημένος ὑπὸ πάθους .
οἰκία δ εἰ γένοιτο ἀνάθημα , πάλιν ἐχέτω τιμητὴν ἱερέα ·
οἱ δ ὠνούμενοι μὴ τὰ ἴσα κατατιθέτωσαν , ἀλλ εἰ μὲν ὁ εὐξάμενος ἀνακομίζεσθαι προέλοιτο , ἐπιδαψιλευέσθω τὸ πέμπτον , κολάζων τὴν εὐχέρειαν καὶ ἐπιθυμίαν , διττὸν κακόν , ἐν οἷς μὲν ηὔχετο τὴν εὐχέρειαν , ἐν οἷς δ ἐφίεται ὧν πρότερον ἐξέστη τὴν ἐπιθυμίαν , εἰ δ ἕτερος , μηδὲν πλέον τῆς ἀξίας κατατιθέτω 0 .
ὁ δ εὐξάμενος μὴ μακροὺς ἐμποιείτω χρόνους πρὸς τὴν ὧν ηὔξατο τελείωσιν ·
ἄτοπον γὰρ τὰς μὲν πρὸς ἀνθρώπους ὁμολογίας ἐπιτέμνειν πειρᾶσθαι , τὰς δὲ πρὸς θεὸν τὸν ἀνεπιδεᾶ καὶ οὐδενὸς χρεῖον ἐκπροθέσμους ἀποφαίνειν , μελλήσει καὶ βραδυτῆτι διελέγχοντας αὑτοὺς ἐπὶ τῷ μεγίστῳ τῶν ἀδικημάτων , ὀλιγωρίᾳ τῇ πρὸς αὐτόν , οὗ τὴν θεραπείαν ἀρχὴν καὶ τέλος εὐδαιμονίας εἶναι νομιστέον 0 .
ὅρκων μὲν δὴ πέρι καὶ εὐχῶν ἅλις 0 .
περὶ ἑβδόμης .
ἑξῆς ἐστι κεφάλαιον τὸ περὶ τῆς ἱερᾶς ἑβδόμης , ᾧ μυρία καὶ ἀναγκαῖα ἐμφέρεται , τὰ εἴδη τῶν ἑορτῶν , αἱ τῶν φύσει μὲν ἐλευθέρων διὰ δὲ καιροὺς ἀβουλήτους θητευόντων καθ ἕβδομον ἐνιαυτὸν ἀφέσεις , αἱ πρὸς χρεώστας τῶν συμβαλλόντων φιλοφροσύναι τὰ δάνεια ἑβδόμῳ ἔτει τοῖς ὁμοφύλοις χαριζομένων , αἱ ἀνάπαυλαι τῆς βαθυγείου πεδιάδος τε καὶ ὀρεινῆς , αἳ γίνονται παρ ἑξαετίαν , τὰ περὶ τοῦ πεντηκοστοῦ ἔτους νομοθετηθέντα 0 ·
ὧν καὶ ἡ ἄνευ κόπου ψιλὴ διήγησις ἱκανὴ τοὺς μὲν εὐφυεῖς τελειῶσαι πρὸς ἀρετήν , τοὺς δ ἀφηνιαστὰς καὶ σκληροὺς τὸ ἦθος εὐπειθεστέρους ἀπεργάσασθαι 0 .
τὰ μὲν οὖν περὶ τῆς ἐν ἀριθμοῖς ἑβδόμης εἴρηται διὰ μακροτέρων πρότερον , ἥν τε ἔχει φύσιν ἐν δεκάδι καὶ ἣν συγγένειαν πρός τε αὐτὴν δεκάδα καὶ πρὸς τετράδα , τὴν δεκάδος ἀρχήν τε καὶ πηγήν , καὶ ὡς συντεθεῖσα μὲν ἀπὸ μονάδος ἑξῆς γεννᾷ τὸν ὀκτὼ καὶ εἴκοσι τέλειον ἀριθμὸν τοῖς αὑτοῦ μέρεσιν ἰσούμενον , εἰς δ ἀναλογίαν ἀχθεῖσα κύβον ὁμοῦ καὶ τετράγωνον ἀποτελεῖ , καὶ ὡς μυρία ἄλλα κάλλη θεωρημάτων ἐξ αὑτῆς ἐπιδείκνυται , περὶ ὧν οὐ καιρὸς μακρηγορεῖν 0 .
ἕκαστον δὲ τῶν προκειμένων καὶ ἐμφερομένων εἰδῶν ἐπισκεπτέον , ἀπὸ τοῦ πρώτου τὴν ἀρχὴν ποιησαμένους .
ἦν δὲ πρῶτον τὸ περὶ ἑορτῶν .
περὶ τῶν δέκα έορτῶν .
Εἰσὶ τοίνυν ἀριθμῷ δέκα ἑορταί , ἃς ἀναγράφει ὁ νόμος ·
πρώτη μέν , ἣν ἀκούσας θαυμάσαι τις ἂν ἴσως , αὕτη δ ἐστὶν ἡμέρα πᾶσα ·
δευτέρα δὲ ἡ δι ἓξ ἡμερῶν ἑβδόμη , σάββατον αὐτὴν Ἑβραῖοι πατρίῳ γλώττῃ καλοῦσι 0 ·
τρίτη δ ἡ μετὰ σύνοδον τὴν κατὰ σελήνην νέαν νουμηνία 0 ·
τετάρτη δ ἡ τῶν διαβατηρίων , ἣ καλεῖται Πάσχα 0 ·
πέμπτη δ ἡ τῶν ἀσταχύων ἀπαρχή , τὸ ἱερὸν δράγμα 0 ·
ἕκτη δ ἄζυμα 0 ·
μεθ  ἣν ἡ τῶν ἑβδομάδων ὄντως ἑβδόμη ·
ὀγδόη δὲ ἱερομηνία 0 ·
ἐνάτη δὲ νηστεία 0 ·
δεκάτη δὲ ἡ τῶν σκηνῶν , ἥτις ἐστὶ τῶν ἐτησίων ἑορτῶν συμπέρασμα , εἰς τέλειον ἀριθμὸν δεκάδα τελευτῶσα 0 .
ἀρκτέον δὲ ἀπὸ τῆς πρώτης 0 .
ἅπασαν ἡμέραν ἑορτὴν ἀναγράφει ὁ νόμος πρὸς τὸν ἀνεπίληπτον βίον ἁρμοζόμενος ὁσίων ἀνθρώπων ἑπομένων τῇ φύσει καὶ τοῖς ταύτης διατάγμασι .
καὶ εἴ γε μὴ παρευημέρησαν αἱ κακίαι καταδυναστεύσασαι τοὺς περὶ τῶν συμφερόντων λογισμοὺς οὓς τῆς ἑκάστων ψυχῆς ἐξῴκισαν , ἀλλ ἔμειναν αἱ τῶν ἀρετῶν δυνάμεις εἰς ἅπαν ἀήττητοι , μία ἂν ἦν ὁ ἀπὸ γενέσεως ἄχρι τελευτῆς χρόνος ἀδιάστατος ἑορτὴ καὶ αἵ τε οἰκίαι καὶ αἱ πόλεις ἐν ἀδείᾳ καὶ ἐκεχειρίᾳ μεσταὶ πάντων ἂν ἦσαν ἀγαθῶν εὐδίαν ἄγουσαι πραγμάτων .
νυνὶ δ αἱ πλεονεξίαι καὶ ἀντεπιθέσεις , ἃς ἄνδρες ὁμοῦ καὶ γυναῖκες μηχανῶνται κατά τε αὑτῶν καὶ κατ ἀλλήλων , τὸ συνεχὲς τῆς ἱλαρᾶς διέκοψαν εὐθυμίας .
ἐμφανὴς δὲ τοῦ λεγομένου πίστις 0 .
ὅσοι γὰρ ἢ παρ Ἕλλησιν ἢ παρὰ βαρβάροις ἀσκηταὶ σοφίας εἰσὶν ἀνεπιλήπτως καὶ ἀνυπαιτίως ζῶντες , μή τε ἀδικεῖσθαι μή τε ἀνταδικεῖν αἱρούμενοι , τὰς τῶν φιλοπραγμόνων ὁμιλίας ἐκτρέπονται καὶ τὰ χωρία , ἐν οἷς ποιοῦνται τὰς διατριβάς , προβέβληνται , δικαστήρια καὶ βουλευτήρια καὶ ἀγορὰς καὶ ἐκκλησίας καὶ συνόλως ὅπου τις τῶν εἰκαιοτέρων ἀνθρώπων θίασος ἢ σύλλογος , οἷα βίον ἀπόλεμον καὶ εἰρηναῖον ἐζηλωκότες , θεωροὶ τῆς φύσεως καὶ τῶν ἐν αὐτῇ πάντων ἄριστοι , γῆν καὶ θάλατταν καὶ ἀέρα καὶ οὐρανὸν καὶ τὰς ἐν αὐτοῖς φύσεις διερευνώμενοι , σελήνῃ καὶ ἡλίῳ καὶ τῇ χορείᾳ τῶν ἄλλων ἀστέρων πλανήτων τε καὶ ἀπλανῶν ταῖς διανοίαις συμπεριπολοῦντες , τὰ μὲν σώματα κάτω πρὸς χέρσον ἱδρυμένοι , τὰς δὲ ψυχὰς ὑποπτέρους κατασκευάζοντες , ὅπως αἰθεροβατοῦντες τὰς ἐκεῖ δυνάμεις περιαθρῶσιν , οἷα χρηστοὶ τῷ ὄντι κοσμοπολῖται γενομένοι , οἳ τὸν μὲν κόσμον ἐνόμισαν εἶναι πόλιν , πολίτας δὲ τοὺς σοφίας ὁμιλητάς , ἀρετῆς ἐγγραφούσης , ἣ πεπίστευται τὸ κοινὸν πολίτευμα πρυτανεύειν 0 .
γέμοντες οὖν κ αλοκἀγαθίας καὶ τῶν περὶ σῶμα κακῶν καὶ τῶν ἐκτὸς ἀλογεῖν ἐθιζόμενοι καὶ ἐξαδιαφορεῖν τὰ ἀδιάφορα μελετῶντες καὶ κατὰ τῶν ἡδονῶν καὶ ἐπιθυμιῶν ἀλειφόμενοι καὶ συνόλως ἐπάνω τῶν παθῶν ἵστασθαι σπουδάζοντες ἀεὶ καὶ τὸν ἐπιτειχισμὸν αὐτῶν πάσῃ δυνάμει καθαιρεῖν παιδευόμενοι καὶ ταῖς τῆς τύχης μὴ καμπτόμενοι προσβολαῖς διὰ τὸ προεκλελογίσθαι τὰς ἐπιθέσεις αὐτῆς  ἐπικουφίζει γὰρ καὶ τὰ βαρύτατα τῶν ἀβουλήτων ἡ πρόληψις , καινὸν οὐδὲν ἔτι τῆς διανοίας τῶν συμβαινόντων ὑπολαμβανούσης , ἀλλ ὡς ἐπὶ παλαιοῖς καὶ ἑώλοις ἀμαυρὰν τὴν ἀντίληψιν ποιουμένης  , εἰκότως ἐνευφραινόμενοι ταῖς ἀρεταῖς ἅπαντά γε τὸν βίον ἑορτὴν ἄγουσιν .
οὗτοι μὲν οὖν ὀλίγος εἰσὶν ἀριθμός , ἐμπύρευμα κατὰ πόλεις ὑποτυφόμενον σοφίας , ἕνεκα τοῦ μὴ κατὰ τὸ παντελὲς σβεσθεῖσαν ἀρετὴν ἐκ τοῦ γένους ἡμῶν ἀφανισθῆναι .